11. 5. 88 De Europæiske Fællesskabers Tidende Nr. L 121/57 (Retsakter hvis offentliggørelse ikke er obligatorisk)  KOMMISSIONEN KOMMISSIONENS BESLUTNING af 3. februar 1988 om den franske regerings støtte til virksomheden Pechiney, der hovedsagelig fremstiller aluminium (Kun den franske udgave er autentisk) - (88/283/EØF) 'KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 93, stk. 2, første afsnit, y efter at have givet de interesserede parter en frist til at fremsætte deres bemærkninger, jf. ovennævnte artikel, under henvisning til disse bemærkninger, og ud fra følgende betragtninger : Ved skrivelse af 24. oktober 1983 til Frankrigs faste repræ- sentation meddelte Kommissionen den franske regering, at den havde modtaget oplysning om, at virksomheden Pechiney, der hovedsagelig fremstiller aluminium, havde påbegyndt en omfattende strukturomlægning og rationali- sering. Eftersom virksomheden blev nationaliseret i 1982 og havde haft underskud i de foregående år, mente Kommis- sionen ikke, at Pechiney kunne gennemføre sin struktur- omlægningsplan uden statsindgreb, der således måtte betragtes som støtte efter EØF-Traktatens artikel 92, stk. 1. Den franske regering blev derfor opfordret til i henhold til EØF-Traktatens artikel 93, stk. 3, at anmelde sventuelle foranstaltninger til fordel for Pechiney inden 15 arbejdsdage fra den i ovennævnte skrivelse anførte dato. Den 25. november 1983 havde Kommissionen endnu ikke modtaget noget svar på sin skrivelse af 24. oktober 1983 og sendte derfor den franske regering et telex. Den gjorde heri de franske myndigheder opmærksom på, at den, såfremt den ikke havde modtaget noget svar inden den 15. december 1983, måtte se sig nødsaget til at indlede proceduren i EØF-Traktatens artikel 93, stk. 2, med hensyn til støtten til Pechiney's strukturomlægning. Den 17. april 1984 havde Kommissionen endnu ikke modtaget noget svar fra den franske regering og besluttede derfor at indlede proceduren i EØF-Traktatens artikel 93, stk. 2, med hensyn til den støtte på 4,8 mia ffr., der var ydet Pechiney i form af kapitalindskud og ansvarlig lånekapital. * ; Kommissionen fandt, at det ville være særdeles vanskeligt for virksomheden at skaffe de 16 mia ffr., der var nødven- dige for gennemførelsen af dens investeringsprogram, hvad enten dette program skulle finansieres over virksom- hedens egne midler eller ved lånoptagelse. Det beløb på 4,8 mia ffr., som staten havde ydet i form af kapitalind- skud og ansvarlig lånekapital, syntes derfor at indeholde støtteelementer, der falder ind under EØF-Traktatens artikel 92, stk. 1, og som kan fordreje konkurrencevilkå- rene. Ved skrivelse af 3. maj 1984 opfordrede Kommis- sionen den franske regering til at fremsætte sine bemærk- ninger. Den 30. april 1985 meddelte den franske 'regering Kommissionen, at den i 1984 havde ydet støtte til virk- somheden Cegedur, der fremstiller aluminiumsprodukter. Det viste sig, at Cegedur indgik i Pechiney-koncernen. Den varetager hele koncernens aluminiumsforarbejdning, dog ikke emballage. Denne støtte var blevet ydet som et FIM-lån (Fonds Industriel de Mondernisation) på 80 mio